El Club d’Escacs Burjassot celebra el seu VII Torneig Sub-2200
2025-07-24

Els divendres de setembre i d’octubre, els amants dels escacs tenen una cita en el Centre Cultural Tívoli. El Club d’Escacs de Burjassot celebra, un any més, el seu Torneig Sub-2200, una competició que tindrà lloc en el citat espai municipal, situat al carrer José Carsí núm.50, els dies 6, 20 i 27 de setembre i 4, 11, 18 i 25 d’octubre, a les 18h.

El torneig, que és valedor per a la FIDE i la FEDA, es desenvoluparà baix el sistema suís a set rondes i conclourà el divendres 25 d’octubre amb el lliurament de premis als tres millors classificats, que en aquesta edició rebran un rellotge digital, i els reconeixements als millors jugadors en categories sub 18, sub 16, sub 14, sub 12, sub 10 i majors de 65 anys. També rebran un obsequi els millors sub 2000, sub 1800, sub 1600, sub 1400, sub 1200 i sense ELO.

El Club ha fet públiques, a més de les dates, les bases del torneig, que poden consultar-se en la web municipal. El ritme de joc serà de 60 minuts per jugador, més un increment de 30 segons per cada jugada realitzada. Cal destacar també que els aparellaments es realitzaran utilitzant el programa informàtic VEGA i que existirà la possibilitat de sol·licitar fins a 4 byes de mig punt, excepte en l’última ronda, que serà de 0 punts.

Els interessats hauran d’abonar 10 euros al compte bancari ES65/2038/9621/42/6000171100 de Bankia o bé 15 minuts abans de la primera ronda, prèvia inscripció. El preu de la inscripció serà, per als jugadors col·laboradors del Club d’Escacs Bujassot, de 5 euros. Les persones que vulguen participar, hauran de comunicar-li-ho al Club i podran fer-ho de diferents maneres: mitjançant un correu electrònic (cajedrezburjassot@hotmail.es), cridant o escrivint un Whatsapp al número 687365791 o bé, personant-se en la seu del Club, situada en els locals del Círculo Católic “San Roque” de Burjassot. A l’hora de fer la inscripció, s’haurà d’indicar el nom, els cognoms, el telèfon i el justificant d’ingrés.